Osiyo Jabbor

Osiyo Jabbor (asl ismi Fotima az-Zuhro Imolayin; ; 1936-yil 30-iyun — 2015-yil 6-fevral) — jazoirlik yozuvchi, tarjimon va kinorejissyor. Asarlarining aksariyati ayollar duch keladigan toʻsiqlar va muammolar haqida boʻlib, feministik qarashlari bilan tanilgan.

Koʻpincha ayollar adabiyoti harakati bilan bogʻlanadi. Romanlari Jazoir ayollarining tarixiy va ijtimoiy „nasab daraxti“ni yaratishga qaratilgan boʻlib, siyosiy qarashlari ham patriarxatga, ham mustamlakachilikka keskin qarshi boʻlgan. Jabbor Shimoliy Afrikaning eng nufuzli va taʼsirli yozuvchilaridan biri hisoblanadi.

2005-yil 16-iyunda Fransiya Akademiyasi aʼzoligiga saylangan va bu sharafga sazovor boʻlgan Magʻrib mintaqasidan chiqqan ilk yozuvchi boʻlgan. Butun ijodiy faoliyati uchun 1996-yilda „Neustadt“ xalqaro adabiyot mukofotini olgan. Koʻpincha Adabiyot boʻyicha Nobel mukofotiga ehtimoliy nomzodlardan biri sifatida tilga olinganAlison Flood, "Assia Djebar, Algerian novelist, dies aged 78", The Guardian, 9 February 2015..

 Yoshligi 
Fotima az-Zuhro Imolayin (yoki Jabbor) 1936-yil 30-iyunda Jazoirning Cherchell shahrida Tahar Imalhayène va Bahia Sahraoui oilasida tugʻilgan. Kelib chiqishi Chenoua berberlariga mansub boʻlgan.

Jazoir yaqinida Aïn Defla viloyatidagi kichik dengiz porti boʻlgan Cherchellda voyaga yetgan. Otasi Mouzaïaville boshlangʻich maktabida fransuz tilidan dars bergan va Jabbor ham shu maktabda oʻqigan. Keyinchalik Blida shahridagi xususiy Qur’on maktab-internatida taʼlim olgan va u yerda juda kam sonli qizlardan biri boʻlgan.

Soʻng Jazoirdagi Blida litseyida oʻqigan, bu yerda sinfidagi yagona musulmon oʻquvchi boʻlgan"Assia Djebar", Voices from the Gaps, University of Minnesota. Retrieved 6 October 2013.. 1955-yilda Qizlar oliy pedagogika maktabiga qabul qilingan va shu tariqa Fransiyaning eng nufuzli taʼlim muassasalaridan birida oʻqigan birinchi jazoirlik va musulmon ayolga aylangan.

Oʻqishi Jazoir urushi sabab vaqtincha toʻxtagan, biroq keyinchalik Tunisda taʼlimini davom ettirgan.

 Faoliyati 

Osiyo Jabbor 1957-yilda birinchi „La Soif“ („Chanqoqlik“) romanini nashr ettirish uchun Osiyo Jabbor taxallusini tanlagan. Keyingi yili „Les Impatients“ nomli yana bir kitobi chop etilgan. 1958-yilda Ahmed Ould-Rouïs bilan turmush qurgan, biroq bu nikoh keyinchalik ajralish bilan yakunlangan.

Jabbor 1959—1962-yillarda Rabot universitetida, soʻngra Jazoir universitetida dars bergan va u yerda fransuz tili boʻlimi rahbari etib tayinlangan.

1962-yilda Jazoirga qaytib, „Les Enfants du Nouveau Monde“ romanini nashr ettirgan, 1967-yilda esa „Les Alouettes Naïves“ asari chop etilgan. 1965–1974-yillar oraligʻida Parijda yashagan, keyinchalik yana Jazoirga qaytgan. 1980-yilda jazoirlik shoir Malik Allula bilan turmush qurgan. Ular Parijda yashab, Jabbor Jazoir madaniyat markazida tadqiqot faoliyati bilan shugʻullangan.

1997-yilda Louisiana davlat universitetida Fransuz va frankofon tadqiqotlari markazi direktori boʻlgan va bu lavozimda 2001-yilgacha ishlagan. 1985-yilda „L’Amour, la fantasia“ (1993-yilda „Fantasia: An Algerian Cavalcade“ nomi bilan ingliz tiliga tarjima qilingan) asarini nashr etgan. Bu asarda til masalasiga boʻlgan ikki xil munosabatini, gʻarb taʼlimini olgan jazoirlik, feminist, musulmon ziyoli sifatidagi oʻzini anglashini hamda jazoirlik ayollar nomidan soʻzlovchi sifatidagi rolini muhokama qiladi.

2005-yilda Fransiyaning eng nufuzli adabiy muassasasi — Fransiya akademiyasi aʼzoligiga saylangan. Bu tashkilot fransuz tilining merosini himoya qilish bilan shugʻullanadi va uning aʼzolari umrboqiy saylanadi. Jabbor ushbu akademiyaga qabul qilingan birinchi shimoliy afrikalik yozuvchi va undagi beshinchi ayol boʻlganMAÏA de la BAUME, "Assia Djebar, Novelist Who Wrote About Oppression of Arab Women, Dies at 78", The New York Times, 13 February 2015.. Shuningdek, New York universitetida frankofon adabiyoti boʻyicha Silver Chair professori sifatida faoliyat yuritgan.

Jabbor arab dunyosida islomni isloh qilish tarafdori sifatida ham tanilgan boʻlib, ayniqsa ayollar huquqlarini kengaytirish tarafdori sifatida ovozini koʻtargan.

 Vafoti 

Jabbor 2015-yil fevral oyida Fransiyaning Parij shahrida 78 yoshida vafot etgan .

 Mukofotlari 

 1985-yil — Fransuz-Arab doʻstlik mukofoti („L’Amour, la fantasia“ asari uchun)
 1996-yil — Adabiyot boʻyicha „Neustadt“ xalqaro mukofoti
 1997-yil — Marguerite Yourcenar mukofoti
 1998-yil — Palmi xalqaro mukofoti
 2000-yil — Nemis kitobdorlari tinchlik mukofoti

 Xotirasi 

2017-yil 30-iyun tavalludining 81 yilligi munosabati bilan Google yozuvchiga bagʻishlab maxsus Doodle chiqargan. Ushbu Doodle arab dunyosidagi barcha mamlakatlarda namoyish etilgan.

2018-yilda Parijning 20-okrugida uning nomi bilan atalgan kutubxona ochilgan.
 Asarlari 
 La Soif, 1957 (English: The Mischief)
 Les impatients, 1958
 Les Enfants du Nouveau Monde, 1962 (English: Children of the New World: a novel, trans. Marjolijn De Jager: New York: Feminist Press at the City University of New York, 2005; )
 Les Alouettes naïves, 1967
 Poèmes pour une algérie heureuse, 1969
 Rouge l'aube
 Femmes d'Alger dans leur appartement, 1980 (English: Women of Algiers in Their Apartment; Charlottesville: UP of Virginia, 1999; )
 L'Amour, la fantasia, 1985 (English: Fantasia: An Algerian Cavalcade, trans. Dorothy S. Blair; Portsmouth, N.H., Heinemann, 1993 (repr. 2003), )
 Ombre sultane 1987 (English: A Sister to Scheherazade)
 Loin de Médine, (English: Far from Medina)
 Vaste est la prison, 1995 (English: So Vast the Prison, trans. Betsy Wing; Sydney: Duffy & Snellgrove, 2002; )
 Le blanc de l'Algérie, 1996 (English: Algerian White)
 Oran, langue morte, 1997 (English: The Tongue's Blood Does Not Run Dry: Algerian Stories)
 Les Nuits de Strasbourg, 1997
 La femme sans sépulture, 2002
 La disparition de la langue française, 2003
 Nulle part dans la maison de mon père, 2008

kinoda
 La Nouba des femmes du Mont Chenoua, 1977
 La Zerda ou les chants de l'oubli, 1979